มาเที่ยวเชียงดาวแล้วพักที่นี่ครับ (เชียงคำหลวงรีสอร์ท)
ที่พักกลาง ๆ ค่อนข้างดี แต่ที่ประทับใจคืออาหารอร่อยมากครับ!! อยากแนะนำให้ขับรถเข้ามาในรีสอร์ทเพื่อกินโดยเฉพาะก็ได้
วางแผนมาหาที่กินแถวนี้หลายที่ ปรากฎว่าที่โรงแรมที่พักกลับอร่อยสุดครับ ทางโรงแรมน่าจะโฆษณาโปรโมทสักหน่อย

ที่ได้กินแบ่งเป็นสองมื้อครับ
ได้แก่ 
ลาซานญ่าผักโขม ซอสXXX (จำไม่ได้แล้วขือซอสแปลก ๆ) จานนี้อร่อยครับ
ข้าวกระเพราหมู ไข่เจียว อันนี้สั่งกะกินกันตายเฉย ๆ ก็พบว่ารสชาติดีครับ ปกติอาหารแบบนี้ตามโรงแรมที่พักมักจะงั้น ๆ แต่ของเจ้านี้ประทับใจเลยครับ เหมือนกินตามร้านข้าวต้มดัง ๆ เลย 

มื้อที่สอง วางแผนจะไปกินที่เดอะเนสครับ ปรากฎว่ากรรมบัง รอบแรกไปกลางคืน หาไม่เจอ รอบสองไปตอนสาย ปรากฏว่ารับแขกจองไว้เต็ม เลยกลับมากินโรงแรม สั่งสามอย่างครับ
หอยลายอบกระเทียม อันนี้ไม่มีขนมปังมาด้วยนะครับ
แซนวิชแฮมชีส รสชาติดีครับ
อีกอย่างจำชื่อไม่ได้ เป็นคล้าย ๆ หมูชุบแป้ง ราดด้วยน้ำซอสที่เป็นน้ำมันมะกอก อร่อยมากครับ แต่หมูบางไปหน่อย

การจัดจานอาจไม่อลังการ แต่รสชาติเยี่ยมครับ
มองเห็นวิวดอยหลวงจากร้านด้วย สวยใช้ได้ครับ
เปิดกี่โมงไม่แน่ใจแต่ครัวปิดสามทุ่มครับ
